बिष्टुपुर स्थित ए
... ताे प्रदूषण मुक्त होगा वातावरण
टेकएक्स-2017 में स्मार्ट स्ट्रीट डस्ट कैचर मॉडल का प्रदर्शन किया गया। इसके जरिए दिखाया गया कि सड़क पर दौड़ने वाले वाहन के कारण काफी मात्रा में पार्टिकुलेटेड मैटर (धूल कण) उड़ते हैं। इससे वातावरण प्रदूषित होता है। इससे निजात पाने के लिए अगर डिवाइडर पर एयर संप सिस्टम लगाए जाएं तो वातावरण प्रदूषण मुक्त होगा। इस सिस्टम के जरिए एक टम में डस्ट भरेगा और शुद्ध हवा फिर से वातावरण में पहुंच जाएगा। दर्शकों ने इस प्रोजेक्ट काफी सराहना की है।
बिष्टुपुर स्थित एसएनटीआई में टेक एक्स 2017 का आयोजन हुआ। टाटा स्टील के संस्थापक दिवस पर आयोजित इस समाराेह में विज्ञान प्रदर्शनी लगाई गई। प्रदर्शनी में मॉडलों के जरिए उद्योगों की नई तकनीक से होने वाले फायदे, उद्योगों से निकलने वाली ऊर्जा का उपयोग कैसे किया जा सकता है? ऊर्जा संरक्षण के लिए क्या तरकीब अपनाए जा सकते हैं? इन सारे विषयों को डिसप्ले के जरिए लोगों को समझाया जा रहा है।
सारे मॉडल एसएनटीआई के विद्यार्थियों ने तैयार किए हैं। प्रदर्शनी में तीस से अधिक मॉडल का प्रदर्शन किया गया, जिसमें पौधरोपण से लेकर सिंचाई की नई तकनीक को दिखाया गया है। प्रदर्शनी का समापन 4 मार्च को होगा। वाहन से निकलने वाला धुआं बिजली उत्पादन में सहायक होगी। एसएनटीआई के प्रशिक्षुओं ने मॉ़डल के जरिए बताया कि गाड़ियों से निकलने वाले धुएं के माध्यम से बिजली पैदा की जा सकती है। इसके लिए वाहन में टर्बो चार्जर लगा रहेगा। यह बैटरी को चार्ज करेगी। साथ ही, वाहन का माइलेज 8 प्रतिशत तक बढ़ जाएगा। लाइट भी जलाई जा सकती है।
दिन-प्रतिदिन सौर ऊर्जा का प्रचलन बढ़ रहा है। सौर ऊर्जा के लिए लगाए जाने वाले पैनल सूर्य के मूवमेंट में घूम नहीं पाते हैं। सूर्य की दिशा में घूमने वाले सोलर पैनल को लगाने में खर्च काफी आता है। मगर यहां स्मार्ट ट्रैकिंग सोलर सिस्टम नामक मॉडल के जरिए दिखाया गया कि यदि सोलर पैनल के साथ सेंसर और पैनल में मोटर लगा दिए जाएं तो कम खर्च में बेहतर परिणाम देखने को मिल सकता है। महज पांच सौ रुपए में स्मार्ट ट्रैकिंग सोलर सिस्टम बनाया जा सकता है।
एसएनटीआई सभागार में विद्यार्थियों द्वारा बनाए गए मॉडल।
प्रदर्शनी में विद्यार्थियों ने दिखाए विज्ञान के मॉडल
bho_Deva hin_Deva hin_Deva hin_Deva hin_Deva hin_Deva hin_Deva hin_Deva